Lav et referat af nedenstående tekst:

Tekst:
For mange udsatte børnefamilier er julen lig med bekymringen over, hvordan man skal få råd til børnenes julegaver og andesteg til hele familien. Flere socialt belastede familier er i år blevet godkendt til at få julehjælp. Over 2000 familier eller enlige forældre får ekstra kroner i lommen af Mødrehjælpen. Det er over 300 flere end ved sidste jul. - For familierne handler det om at lave en god jul for deres børn. De vil give en ordentlig gave, ligesom børnenes venner får, siger direktør hos Mødrehjælpen, Mads Roke Clausen, til Ritzau. Rekordmange familier har i år udfyldt en ansøgning i håb op om få penge til julemad og julegaver. 6000 ansøgninger har Mødrehjælpen læst igennem, hvilket er 1500 flere end sidste år. - Den typiske ansøger er en enlig mor med to børn. Familien har været udsat for et alvorligt socialt problem, der gør, at de ikke kan få den i forvejen stramme økonomi til at løbe rundt, siger han. Børnefamilierne får en skattefri check, hvis den lever op til kravene. Familien får 400 kroner for hvert barn, som kan bruges til en julegave til børnene. Derudover får familien 300 kroner til mad til det første barn og 100 kroner for hvert ekstra barn. Mødrehjælpen mener selv, at kriterierne for at få julehjælp hårde. - Hvis man har en stram økonomi alene, er det ikke nok til at få julehjælp hos os, siger Mads Roke Clausen. For at få glæde af Mødrehjælpens julehjælp skal man have et barn under 18 år og have enten psykiske eller sociale problemer. Problemerne kan for eksempel komme af skilsmisser, fyringer eller at en af forældrene er døde. Der har dog ikke været problemer med at finde penge til de hårdt pressede familier i år. Julegavmildheden er strømmet ind hos Mødrehjælpen, og organisationen har to dage før tid stoppet juleindsamlingen, fordi den har modtaget penge nok til børnefamilierne. /ritzau/

Referat:
Dårlig økonomi og sociale problemer præger de børnefamilier, der ansøger om julehjælp hos Mødrehjælpen.